- HECHOS
- <
- 22
- >

22
1 Nuvinak israelitas y yex re yix principal re yixc'o chupan re katenemit, tic'axaj c'a re ch'abal re xque'mbij chiva vocame,✡Hch 7.2. chin che nimban defender-vi' chivach, xcha'.
2 Y tak re vinak xquic'axaj che re Pablo xch'o-pa pan hebreo✡Hch 21.40. re quich'abal reje', can man xe'k'ajan y can man xe'silon, xa can xe'memur. Y re Pablo xutz'am tzij: 3 Yen, can yin jun israelita,✡Ro 11.1; 2 Co 11.22; Fil 3.5. re xinalax pa tenemit rubini'an Tarso✡Hch 9.30. re c'o pa Cilicia, pero ja vova' pa Jerusalén xinq'uiy-va. Y ja re namalaj ache re rubini'an Gamaliel✡Hch 5.34. re xtijon vichin. Y xinrutijoj riq'uin ronojel re nubij chupan re ley✡Hch 26.5. re yi'on can chique re kavinak xe'c'ue' ajuer can.✡Ga 1.14. Roma can ntijom-pa nuk'ij chin nimban re rusamaj re Dios, ancha'l chuka' re nirayij niban chiyixnojel yex chupan re k'ij re'. 4 Roma tak rubanon can, yen camas ximbanala' chique re vinak re quiniman re utzulaj ruch'abal re Ajaf Jesucristo. Xe'ntz'amala-pa chin xe'nya' pa cárcel. Xe'nc'uaj chin che que'quimisas, che achi'a' y che ixoki' quire' ximban chique.✡Hch 8.3; Fil 3.6; 1 Ti 1.13. 5 Y re namalaj sacerdote y conojel re rejeta'k tak achi'a' re c'o quik'ij✡Lc 22.66; Hch 4.5. jabal quitaman, roma can ja reje' re xe'yi'o-a autoridad chua, y xquiya-a cartas chua chin ninjach pa quik'a' re kavinak re jec'o pa tenemit Damasco. Y ximba chiquitz'amic re vinak re ye'tzake' chij re Jesucristo, chin che can je'ximon tak ye'nc'am-pa vova' pa Jerusalén,✡Hch 9.2. y c'are' ye'nya' pa castigo.
Re Pablo nutzijoj andex xuban tak reja' xunimaj re Jesucristo
6 Pero pa jun nic'aj-k'ij tak katz'amon-a bey y xa ba' chic man kojapon pa tenemit Damasco,✡Hch 26.12. c'o jun namalaj sakil pitinak chila' chicaj xka pa nue'.✡Hch 9.3. 7 Y mare' yen xintzak pan ulef. Y jare' tak xinc'axaj che c'o Jun nich'o-pa chua, y ja quire' nubij: Saulo, Saulo, ¿anchique roma tak atz'amon ch'a'oj chuij?✡Hch 9.4. xcha'. 8 Y yen xinc'utuj cha: ¿Yat anchique c'a rat c'a? xincha' cha. Y reja' xubij chua: Ja yen re Jesús aj-Nazaret re anchok chij atz'amon-va rubanic ch'a'oj,✡Hch 9.5. xcha' chua. 9 Y re je'binak chuij xquixibij-qui',✡Dn 10.7. roma xquitz'at re sakil, pero man xquic'axaj-ta re xubij re Jun re xch'o✡Hch 9.7. viq'uin. 10 Y yen ximbij: Ajaf, ¿andex c'a re ruc'amon che nimban? xincha'. Y re Ajaf xubij chua: Cayacataj y cabiyin pa Damasco, y chire' xtibex chava re andex ruc'amon che naban, xincho'x. 11 Pero c'aja-na re vichibil re xe'yuken-a chinuk'a' chin xojba pa Damasco, roma re ruchuk'a' re sakil re xintz'at, can xuban chua che ximoyer can.
12 Y chire' pa Damasco c'o c'a jun ache rubini'an Ananías,✡Hch 9.17. jun ache re can nuban-va re nubij chupan re ley chin re Moisés. Y conojel kavinak israelitas re jec'o chire', jabal ye'ch'o chij✡Hch 10.22; 1 Ti 3.7. re Ananías re'. 13 Y reja' xapon viq'uin y xbo'rbij chua: Hermano Saulo, catzu'un, xcha'. Y yen can jare' xintiquir xintzu'un✡Hch 9.17, 18. y xintz'at rach re Ananías. 14 Y reja' xubij chuka' chua: Re Dios re quichin re kavinak xe'c'ue' ajuer can,✡Hch 3.13; 5.30. xatrucha'✡Ro 1.1; Ga 1.1. chin natamaj re nurayij reja' y chin chuka' xatz'at re Ajaf Jesucristo✡Hch 26.16; 1 Co 9.1. re can choj ruc'aslen,✡Hch 3.14; 7.52. y xac'axaj re ruch'abal.✡1 Jn 1.1. 15 Y ja rat re xcatzijon✡Hch 23.11. chiquivach re vinak re xatz'at✡Hch 26.16. y re xac'axaj.✡Hch 4.20. 16 Cayacataj y man tayabej más, xa tabana' bautizar-avi',✡Hch 9.18. tanimaj rube' re Ajaf Jesús,✡Ro 10.13. chin nicuyutaj re amac,✡Hch 2.38. xcha' chua.
Re Pablo nutzijoj re xuban tak reja' xutz'am samaj chiquicojol re man je israelitas-ta
17 Y tak xintzolaj-pa y xineka vova' pa Jerusalén,✡Hch 9.26. ximba chupan re rachoch re Dios chubanic orar. Y ja tak yintajin chubanic orar, ximban jun ancha'l achic',✡Hch 10.10; 11.5; 2 Co 12.1-4. 18 roma re Ajaf Jesucristo xuc'ut-ri' chinoch, y xubij chua: Cha'nin catel-a vova' pa Jerusalén, roma re vinak re jec'o vova' man xtiquinimaj-ta re xtatzijoj chuij yen,✡Mt 10.14. xcha' chua. 19 Mare' yen ximbij cha: Ajaf, reje' quitaman che ja yen re xinapon pa tak nema-jay re anche' nitzijos-va re ruch'abal re Dios re nibex sinagoga cha, chiquitz'amic re yatquiniman, xe'nc'uaj pa cárcel✡Hch 8.3. y xe'nch'ay.✡Mt 10.17; 1 Co 15.9; Fil 3.6; 1 Ti 1.13. 20 Y tak xquimisas re Esteban re xtzijon re abe', can xka chinoch✡Lc 11.48; Hch 8.1. re xban cha, can yinc'o-va-apo chuka' quiq'uin re aj-quimisanel, nchajin re quitziak✡Hch 7.58. re je'quilisalon can chiquij, xincha'. 21 Pero re Ajaf Jesucristo xubij chua: Cabiyin, roma can yatintak-a pa tak tenemit re jec'o naj, chin natzijoj re nuch'abal chique re vinak re xa man je israelitas-ta,✡Hch 18.6; 26.17; Ro 11.13; 15.16; Ga 1.16; 2.7, 8; Ef 3.7, 8; 1 Ti 2.7; 2 Ti 1.11. xcha' chua, quire' xubij re Pablo chique re ruvinak israelitas.
Re Pablo c'o chic pa ruk'a' re coronel
22 Y re vinak re' man chic xquijo-ta xquic'axaj re Pablo. Xa jun pa quichi' xquiban y xquibij: ¡Tiquimisas✡Hch 21.36. la jun ache la', roma xa can man ruc'amon-ta chic che c'as!✡Hch 25.24. ye'cha' re vinak.
23 Y roma re vinak jun pa quichi' niquiban y niquich'akela' chuka' re quitziak re je'quilisan-a chiquij, y xbequimok'ej-pa ulef chin niquich'akela' chicaj roma quiyoval, 24 mare' re coronel xubij che tic'uax-apo re Pablo chupan re jay anche' jec'o-va re soldados,✡Hch 21.34. y tich'ay, chin quire' tubij anchique roma tak re vinak jun pa quichi' niquiban chij. 25 Y jac'a tak yach'on chic re Pablo chin niquich'ay, re Pablo xubij cha re capitán: Yen yin jun ache romano. ¿Ruc'amon como che yinich'ay, tak xa c'amaje-na tiban nubiyal?✡Hch 16.37. xcha'.
26 Re capitán tak xuc'axaj quire', xbo'rbij cha re coronel: ¿Andex nanojij che naban vocame? Roma re Pablo jun ache romano, xcha' cha.
27 Y tak re coronel xuc'axaj re', xba riq'uin re Pablo, y xbo'rc'utuj cha: ¿Katzij che rat yat jun ache romano? xcha' cha.
Y re Pablo xubij: Ja', katzij.
28 Y re coronel xubij: Yen camas q'uiy mero xinya' chin quire' xinoc jun ache romano, xcha'.
Y re Pablo xubij: Yen man quire-ta, yen can pa nulaxic-va che yin jun ache romano, xcha' re Pablo.
29 Y roma xquinabej che re Pablo jun ache romano, re achi'a' re jec'o chic-apo listo chin niquich'ay, xe'kebun-a chiquij. Y re coronel ruxibin chuka-ri',✡Hch 16.38. roma ruyach'on re Pablo.
Re Pablo xc'uax chiquivach re achi'a' pa camon ye'bano juzgar
30 Y pa ruca'n k'ij, roma re coronel nrajo' nutamaj andex rumac rubanon re Pablo chiquivach re israelitas, mare' reja' xutak quiyoxic re principal tak sacerdotes y re je quichibil re pa camon ye'bano juzgar.✡Mt 10.17; Lc 21.12. Y c'are' xbo'rlisaj-pa re Pablo, y xbo'rpoba' chiquivach.

- HECHOS
- <
- 22
- >

✡22:1 Hch 7.2.

✡22:2 Hch 21.40.

✡22:3 Ro 11.1; 2 Co 11.22; Fil 3.5.

✡22:3 Hch 9.30.

✡22:3 Hch 5.34.

✡22:3 Hch 26.5.

✡22:3 Ga 1.14.

✡22:4 Hch 8.3; Fil 3.6; 1 Ti 1.13.

✡22:5 Lc 22.66; Hch 4.5.

✡22:5 Hch 9.2.

✡22:6 Hch 26.12.

✡22:6 Hch 9.3.

✡22:7 Hch 9.4.

✡22:8 Hch 9.5.

✡22:9 Dn 10.7.

✡22:9 Hch 9.7.

✡22:12 Hch 9.17.

✡22:12 Hch 10.22; 1 Ti 3.7.

✡22:13 Hch 9.17, 18.

✡22:14 Hch 3.13; 5.30.

✡22:14 Ro 1.1; Ga 1.1.

✡22:14 Hch 26.16; 1 Co 9.1.

✡22:14 Hch 3.14; 7.52.

✡22:14 1 Jn 1.1.

✡22:15 Hch 23.11.

✡22:15 Hch 26.16.

✡22:15 Hch 4.20.

✡22:16 Hch 9.18.

✡22:16 Ro 10.13.

✡22:16 Hch 2.38.

✡22:17 Hch 9.26.

✡22:17 Hch 10.10; 11.5; 2 Co 12.1-4.

✡22:18 Mt 10.14.

✡22:19 Hch 8.3.

✡22:19 Mt 10.17; 1 Co 15.9; Fil 3.6; 1 Ti 1.13.

✡22:20 Lc 11.48; Hch 8.1.

✡22:20 Hch 7.58.

✡22:21 Hch 18.6; 26.17; Ro 11.13; 15.16; Ga 1.16; 2.7, 8; Ef 3.7, 8; 1 Ti 2.7; 2 Ti 1.11.

✡22:22 Hch 21.36.

✡22:22 Hch 25.24.

✡22:24 Hch 21.34.

✡22:25 Hch 16.37.

✡22:29 Hch 16.38.

✡22:30 Mt 10.17; Lc 21.12.

© 2012 WBT