- SAN MATEO
- <
- 5
- >

5
Re Jesús nuc'ut re ruch'abal re Dios pa rue' jun loma
1 Y tak re Jesús xe'rutz'at che camas je q'uiy vinak re quimalon-qui', jare' tak reja' xjote-a pa rue' re loma,✡Mr 3.13; Lc 6.12. y xtz'uye' c'a-ka. Y c'are' xquimol-apo-qui' re ru-discípulos riq'uin. 2 Y jare' tak re Jesús can ye'rutijoj re vinak, y xubij:
3 Otz-ibanoj yex re meba' ivánma✡Sal 51.17. chach re Dios, roma can yixoc-va pa ruk'a' re Dios.
4 Otz-ibanoj yex re ndok' ivánma chach re Dios, roma xtuban chiva che man chic xquixok'-ta, xa xquixqui'cot.✡2 Co 1.7.
5 Otz-ibanoj yex re camas nicoch'on re ivánma, roma can xtoc ivichin re ruch'ulef chin re Dios,✡Sal 37.11. re rusujun can reja' chiva.
6 Otz-ibanoj yex re nich'umun y nic'at ivánma roma nijo' nic'uaj jun c'aslen choj riq'uin re Dios, roma re Dios xtuban chiva che xtich'uch'o' re ivánma.✡Sal 37.11; Is 65.13; Ro 4.13.
7 Otz-ibanoj✡Sal 41.1. yex re can nalax-pa pan ivánma che nijoyovaj quivach re nic'aj chic vinak, roma re Dios can xtujoyovaj chuka' ivach re quire' yixbano.
8 Otz-ibanoj yex re ch'ajch'oj✡He 12.14. ivánma chach re Dios, roma yex can xtitz'at-va rach re Dios.✡1 Co 13.12.
9 Yex re camas ch'o'l re ivánma, y tak c'o ayoval can nitaj ik'ij che niq'uis-a re ayoval,✡He 12.14. otz-ibanoj roma can xtibex chiva che yix rajc'ual re Dios.
10 Yex re camas tijoj-pokonal✡2 Ti 2.12. nik'asaj pa quik'a' nic'aj chic vinak, roma can choj-va re ic'aslen chach re Dios,✡1 P 3.14. otz-ibanoj roma can yixc'o chic pa ruk'a' re Dios.✡Mr 10.30; Lc 6.22, 23; 2 Co 4.17.
11 Otz chuka' quibanoj re ye'ch'olix y nitz'uculas tzij chiquij y niban ronojel rach etzelal chique nutzij yen. 12 Mare' yex can quixtze'en y quixqui'cot, roma nem re rajal-ruq'uixel xtic'ul chila' chicaj roma re tijoj-pokonal itz'amon ruk'asasic, roma quire' chuka' re tijoj-pokonal xquik'asaj re je rusamajela' re Dios xe'c'ue' ajuer can, re xbex profetas chique, y reje' más nabey xe'c'ue' que chivach yex.✡2 Cr 36.16; Mt 23.34, 37; Lc 13.33, 34.
Re ye'tzayin quic'aslen re vinak chach re ruch'ulef
13 Ja yex re rutzayil re quic'aslen re vinak re jec'o chach re ruch'ulef. Pero xe-ta re atz'am niq'uis-ta-a re rutzayil, ¿andex como rubanic nakaban chin quire' nitzolaj-ta chic-pa re rutzayil? Man jun. Xa camanak chic ndoc-va, xa nich'akex-a y can ye'k'ax re vinak chij.✡Mr 9.50; Lc 14.34, 35.
Re ye'sekresan quic'aslen re vinak chach re ruch'ulef
14 Can jac'a chuka' yex re yixsekresan re quic'aslen✡Pr 4.13. re vinak chach re ruch'ulef y can jabal yixk'alajin,✡Fil 2.15. can ancha'l jun tenemit tak pa rue' jun loma c'o-va, can jabal nik'alajin y man nitiquir-ta nrevaj-ri'. 15 Yex tak nitzaj jun lámpara, man chuxe-ta jun cajón niya-va-apo, man quire-ta. Yex can nicanoj jun ruc'ojlebal anche' niya-apo, chin quire' can ye'rusekresaj conojel re jec'o pa jay.✡Mr 4.21; Lc 8.16; 11.33. 16 Y can-ta quire' nuban re ic'aslen chiquivach re vinak, can-ta ancha'l re sakil chin jun lámpara. Chin quire' re vinak tak niquitz'at che re ibanabal camas otz, reje' can xtiquiya' ruk'ij re Dios re Irta' re c'o chicaj.✡Jn 15.8; 1 Co 14.25; 1 P 2.12.
Ronojel re nubij chupan re ley can xque'banataj-va
17 Man tinojij che yen ximpa chin che man jun ruk'ij nimban cha re ley chin re Moisés, y man tinojij che can quire' chuka' nimban cha re je'quitz'iban can re achi'a' re je rusamajela' re Dios re xe'cue' ajuer can, re xbex profetas chique. Man chin-ta re' tak ximpa, yen ximpa chin che can nimban re andex ndel-va che tzij re nubij re ley, y chuka' re je'quitz'ibalon can re profetas.✡Dn 9.24; Lc 16.17. 18 Roma can katzij nimbij chiva che ronojel re tz'iban chupan re ley, can xque'banataj-va. Re ruch'ulef y re rocaj xque'q'uis. Pero re je'tz'iban chupan re ley can xque'banataj-va, y man jun cosa re man-ta xtibanataj re xe-ta tal choj quire' xtic'ue' can.✡Lc 16.17. 19 Mare' xabanchique vinak re man nrajo-ta nuban re nubij chupan re ley, astapa' jun tzij re can ancha'l che camanak rajkalen, y vo xa can quire' chuka' xtuc'ut chiquivach re nic'aj chic vinak che tiquibana', re nibano quire', xa camanak ruk'ij xtic'ue' chiquicojol re jec'o pa ruk'a' re Dios.✡Ga 3.10; Stg 2.10. Jac'a re vinak re nibano ronojel re nubij chupan re ley y can quire' chuka' xtuc'ut chiquivach re nic'aj chic vinak che tiquibana', reja' can xtic'ue' ruk'ij chiquicojol re jec'o pa ruk'a' re Dios. 20 Yex re nijo' yixoc pa ruk'a' re Dios, can nic'atzin che re ic'aslen más choj que chach re quic'aslen re achi'a' re je'atamayon re ley kachin yoj re yoj israelitas y chach re quic'aslen re achi'a' fariseos. Roma reje' niquinojij che choj re quic'aslen, pero man quire-ta.✡Ro 10.3; 2 Co 5.17; Fil 3.9.
Re nipa ruyoval cha re ruch'alal can ruc'amon che niban juzgar
21 Yex jabal itaman, roma ic'axan re xbex chique re kavinak ajuer can,✡2 S 20.18; Job 8.8. che man que'quimisan. Y xabanchique vinak re niquimisan,✡Ex 20.13. can c'o rumac y tiene que niban juzgar. 22 Pero yen nimbij, che xabanchique vinak astapa' xaxe nipa ruyoval cha jun chic vinak, can nimacun-va y can tiban juzgar. Chuka' re nibin cha jun chic vinak, che manak nic'atzin-va. Re nibin quire', can aj-mac chuka', mare' can ruc'amon che nic'uax chiquivach re achi'a' re pa camon ye'bano juzgar. Y jac'a re nibin nacanic cha jun chic vinak, re nibin quire' xa can yaben chic chupan re k'ak' re c'o chupan re infierno.✡Jn 8.44; Hch 13.10; 1 Jn 3.15.
23 Mare' vo xa rat can yatc'o chic-apo chach re altar chin naya' jun ofrenda cha re Dios y jare' tak ne'ka cha'c'o'x che rat c'o jun cosa re man otz-ta abanon cha jun vinak,✡Jn 8.44; Hch 13.10. 24 taya' can re ofrenda chire' anche' c'o-va re altar y can jare' cabiyin riq'uin re jun vinak re', ta'bana' rubiyal re man otz-ta c'o chi'icojol. Y tak c'achojnak chic rubiyal y junan chic ivach riq'uin, c'ajare' catzolaj y taya' re a-ofrenda cha re Dios.✡Job 42.8; Sal 32.6; Pr 25.8; Is 55.6; He 3.7.
25 Y vo xa c'o jun chiva yex nisujus chiquivach re autoridades roma c'o ruc'as, tucanoj rubanic chin che nuban rubiyal riq'uin re xsujun richin tak je'binak pa cabildo. Pero vo xa man nic'achoj-ta rubiyal re anchok riq'uin c'o-va ruc'as, can ye'bo-va chach re juez, y re juez xtujach-a pa ruk'a' re policía, y re policía nuc'uaj-a, chin no'rtz'apij can pa cárcel. 26 Y can katzij nimbij, che xabanchique vinak ndoc pa cárcel roma c'as, cama-va xtel-ta-pa pa cárcel, vo xa man rutajon-ta can ronojel re ruc'as re anchok riq'uin c'o-va ruc'as.✡2 Ts 1.9.
Re Jesús nubij che jun ache c'ulan man turayij jun chic ixok
27 Yex jabal itaman, roma can ic'axan re tzij re bin ajuer can, che re ache c'ulan, man timacun riq'uin jun chic ixok.✡Ex 20.14. 28 Pero yen nimbij che quire' chuka' re ache re nurayij rach jun ixok, re nibano quire', pa ránma xa can xmacun-yan riq'uin re jun ixok re'.✡Gn 34.2; Pr 6.25; Ef 5.5.
29 Xa mare' vo xa ja re anak'avach re c'o pan avajquik'a' re nibano chava che yamacun, más otz che nalisaj-a y natorij-a. Roma más otz che manak jun anak'avach, que chach c'o-ta che ca'e' anak'avach, y yaba pan infierno.✡Sal 119.37. 30 Chuka' vo xa ja re ak'a' re c'o pan avajquik'a' re nibano chava che yamacun, más otz che nachoy-a y natorij-a. Roma más otz che manak jun ak'a', que chach c'o-ta che ca'e' ak'a', y yaba pan infierno.✡Mt 18.8; Mr 9.43.
Re vinak je'c'ulan man otz-ta niquijach-qui'
31 Chuka' ajuer can xbex: Re ache re nrajo' nujach-ri' riq'uin re ruxayil, tubana' jun vuj, y chupan re vuj nubij che xquijach-qui', y re vuj re' tuya' cha re ixok.✡Dt 24.1; Jer 3.1; Mr 10.2. 32 Pero yen nimbij chiva: Re ache re nujach-ri' riq'uin re ruxayil y man roma-ta che re ixok xmacun riq'uin jun chic ache, re ache re xujach-ri' can nuban cha re ruxayil che nimacun tak niba riq'uin jun chic ache. Y quire' chuka' re jun chic ache re nic'amo-apo richin re ixok yi'on can, can nimacun, roma re ixok re' can c'o-va re nabey ruchijil.✡Ro 7.3; 1 Co 7.10.
Man jun bey tiban jurar
33 Y chuka' yex can jabal itaman, roma ic'axan re xbex chique re kavinak ajuer can, che tak c'o jun cosa niquiban jurar cha re Dios can tiquibana' cumplir, y tak c'o niquisuj cha re Ajaf can tiquibana' chuka' cumplir.✡Ex 20.7; Lv 19.12; Dt 23.23. 34 Pero yen nimbij chiva, che man jun bey tiban jurar, y chuka' can man otz-ta chin nicusaj rube' re rocaj chin niban jurar. Roma ja chire' c'o-va re Dios.✡Stg 5.12. 35 Y man ticusaj rube' re ruch'ulef, roma ja chire' nuya-va rakan re Dios.✡Is 66.1. Y chuka' man ticusaj rube' re tenemit Jerusalén, roma re tenemit re' chin re Dios re Namalaj Rey. 36 Y man tiban jurar ancha'l niquiban jurar re nic'aj chic vinak, reje' niquibij che vo xa man katzij-ta re niquibij, pues titzaq'uis-a re quijalom. Yex man jun bey tibij quire', roma re ic'aslen mana-ta yex re yix rajaf. Re Rajaf re ic'aslen ja re Dios, y xaxe reja' re nitiquir nijalo re ru-color re rusumal-ive'. Xaxe reja' re nitiquir nibano k'ak cha re sak y nitiquir chuka' nuban sak cha re k'ak. 37 Mare' man jun bey tiban jurar. Ronojel re nibij, can choj tibij,✡Col 4.6. vo xa katzij re nibij o xa man katzij-ta. Y vo xa niban jurar, can nik'alajin che ja re itzel c'o pan ivánma.✡1 Co 1.17-20; Stg 5.12.
Tak c'o cosas re man otz-ta niban chiva man tiban ruq'uixel
38 Y yex can jabal itaman, roma ic'axan re xbex chique re kavinak ajuer can, che re nilisan jun nak'arach jun vinak, can quire' chuka' ruq'uixel tiban cha re xbano. Re nik'ajo roray jun vinak, can quire' chuka' ruq'uixel tiban cha re xbano.✡Lv 24.20. 39 Pero yen nimbij chiva, che man titzolij ruq'uixel cha re anchique xbano re etzelal chiva. Vo xa c'o jun re xch'ayo avichin, man taya' ruq'uixel cha.✡Pr 20.22; Ro 12.17; 1 Ts 5.15; 1 P 3.9. Otz che naya' chic jun bey-avi' pa ruk'a' chin yatruch'ay.✡Is 50.6; 1 Co 6.7. 40 Y vo xa c'o jun vinak re can nuc'uaj jun chiva yex pa cabildo roma nrajo' numoj-a jun rutziak, re anchok cha niban-va quire' man tupokonaj nuya' can cha, y en lugar che nupokonaj, xa tuya' can chuka' re ruk'u' cha. 41 O vo xa c'o jun chiva yex niban cha roma jun vinak che tuc'uaj-a jun ejka'n jun kilómetro, xa can tiqui'cot tuc'uaj-a re ejka'n re xya-a chij, y man xe-ta re jun kilómetro re xbex cha tuc'uaj-a re ejka'n, xa can tusuju-ri' che nuc'uaj-a✡Mr 15.21. re ejka'n ca'e' kilómetro. 42 Y vo xa c'o jun chiva yex c'o jun cosa nuc'utuj jun vinak cha, can tuya-a cha. Y vo xa c'o chuka' jun nrajo' nukaj-a jun cosa chava, man jun bey tanojij che man naya-ta-a cha.✡Dt 15.8.
43 Y yex jabal itaman, roma ic'axan re tzij bin ajuer can, che can ruc'amon-va najo' re camas otz yatrutz'at,✡Lv 19.18. jac'a re camas itzel yatrutz'at can tatzelaj.✡Dt 23.6. 44 Pero yen nimbij chiva: Can que'ijo' re itzel yixquitz'at, can tic'utuj cha re Dios che que'rubana' bendecir re vinak re niquirayij itzel tak cosas chivij, xaxe re otz tibana' quiq'uin re itzel quina'oj iviq'uin, y can tibana' orar pa quive' re vinak ye'yok'o ivichin✡Pr 25.21; Lc 23.34; Hch 7.60; Ro 12.14; 1 Co 4.12; 1 P 2.23. y re vinak re ye'bano ronojel rach etzelal chiva nutzij yen. 45 Chin quire' nik'alajin che yex can yix rajc'ual re Dios re Irta' re c'o chila' chicaj. Roma reja' camas otz runa'oj quiq'uin conojel. Reja' can c'a chila' chicaj nubam-pa cha re k'ij che nuya-pa rusakil pa quive' re vinak otz quic'aslen y pa quive' re vinak re man otz-ta quic'aslen, can c'a chila' chuka' nubam-pa che c'o job nika pa quive' re vinak choj quic'aslen y re man choj-ta quic'aslen. 46 Roma vo xa yex xaxe re vinak re ye'jovan ivichin re ye'jo', manak rajal-ruq'uixel xtic'ul, roma hasta jun vinak re man choj-ta ruc'aslen nitiquir nuban quire', reja' can nitiquir ye'rajo' xaxe re ye'jovan richin.✡Lc 6.32. 47 Y vo xaxe chivach-ka yex mismo niyala-va ruxnokil-ivach, man jun rajkalen re quire' niban. Roma hasta re vinak re man quitaman-ta rach re Dios quire' niquiban. 48 Yex can quixoc tz'akat riq'uin re ibanabal ancha'l re Irta' re c'o chila' chicaj. Reja' can tz'akat riq'uin re rubanabal.✡Gn 17.1; Ef 5.1.

- SAN MATEO
- <
- 5
- >

✡5:1 Mr 3.13; Lc 6.12.

✡5:3 Sal 51.17.

✡5:4 2 Co 1.7.

✡5:5 Sal 37.11.

✡5:6 Sal 37.11; Is 65.13; Ro 4.13.

✡5:7 Sal 41.1.

✡5:8 He 12.14.

✡5:8 1 Co 13.12.

✡5:9 He 12.14.

✡5:10 2 Ti 2.12.

✡5:10 1 P 3.14.

✡5:10 Mr 10.30; Lc 6.22, 23; 2 Co 4.17.

✡5:12 2 Cr 36.16; Mt 23.34, 37; Lc 13.33, 34.

✡5:13 Mr 9.50; Lc 14.34, 35.

✡5:14 Pr 4.13.

✡5:14 Fil 2.15.

✡5:15 Mr 4.21; Lc 8.16; 11.33.

✡5:16 Jn 15.8; 1 Co 14.25; 1 P 2.12.

✡5:17 Dn 9.24; Lc 16.17.

✡5:18 Lc 16.17.

✡5:19 Ga 3.10; Stg 2.10.

✡5:20 Ro 10.3; 2 Co 5.17; Fil 3.9.

✡5:21 2 S 20.18; Job 8.8.

✡5:21 Ex 20.13.

✡5:22 Jn 8.44; Hch 13.10; 1 Jn 3.15.

✡5:23 Jn 8.44; Hch 13.10.

✡5:24 Job 42.8; Sal 32.6; Pr 25.8; Is 55.6; He 3.7.

✡5:26 2 Ts 1.9.

✡5:27 Ex 20.14.

✡5:28 Gn 34.2; Pr 6.25; Ef 5.5.

✡5:29 Sal 119.37.

✡5:30 Mt 18.8; Mr 9.43.

✡5:31 Dt 24.1; Jer 3.1; Mr 10.2.

✡5:32 Ro 7.3; 1 Co 7.10.

✡5:33 Ex 20.7; Lv 19.12; Dt 23.23.

✡5:34 Stg 5.12.

✡5:35 Is 66.1.

✡5:37 Col 4.6.

✡5:37 1 Co 1.17-20; Stg 5.12.

✡5:38 Lv 24.20.

✡5:39 Pr 20.22; Ro 12.17; 1 Ts 5.15; 1 P 3.9.

✡5:39 Is 50.6; 1 Co 6.7.

✡5:41 Mr 15.21.

✡5:42 Dt 15.8.

✡5:43 Lv 19.18.

✡5:43 Dt 23.6.

✡5:44 Pr 25.21; Lc 23.34; Hch 7.60; Ro 12.14; 1 Co 4.12; 1 P 2.23.

✡5:46 Lc 6.32.

✡5:48 Gn 17.1; Ef 5.1.

© 2012 WBT