- 1 CORINTIOS
- <
- 11
- >

11
1 Can tibana' ancha'l nimban yen,✡2 Ts 3.9. roma yen can nimban-va ancha'l xuban re Jesucristo.
Re Pablo c'o cosas re nuchalabej chique re achi'a' y re ixoki' re quiniman re Jesucristo
2 Hermanos, yen yinqui'cot che can otz-va yixbinak chupan ronojel re ic'aslen roma c'a ne'ka chi'c'o'x re nbin can chiva,✡1 Co 7.17. can jabal xic'ul re enseñanzas re xinyala' chiva.✡2 Ts 2.15. 3 Y chuka' yen ninjo' che yex nitamaj che ja re Jesucristo✡Gn 3.16; Ro 14.9; Ef 5.23. re c'o pa quive' re achi'a', y re achi'a' jec'o pa quive' re quixiylal. Y re Dios✡Jn 4.34. jare' c'o pa rue' re Jesucristo. 4 Tak yoj re yoj achi'a' nakaban orar, y tak c'o jun cosa re nakatzijoj re rubin re Dios chaka,✡1 Co 12.10, 28; 14.3-6. man otz-ta che nakaya' jun cosa chin nakacuch pa kajalom. Roma vo xa c'o andex xtakacuch pa kajalom, can ndel che tzij che manak ruk'ij re pa'al pa kave'. 5 Jac'a re ixoki'✡Hch 21.9. tak niquiban orar, o tak niquitzijoj re rubin re Dios chique, tiquicuchu' jun tziak pa quijalom. Roma vo xa manak tziak niquicuch pa quijalom, reje' can niquiban che manak ruk'ij re pa'al pa quive'. Y chuka' vo xa man niquicuch-ta tziak pa quijalom, can ancha'l che can quijuc'un-a ronojel re rusumal tak quive'. 6 Y vo xa jec'o ixoki' re man niquijo-ta niquicuch tziak pa quijalom, tiquisocaj-a re quive', o tiquijuc'u-a pa quijalom.✡Nm 5.18. Pero vo xa ye'q'uex niquisocaj-a o niquijuc'-a pa quijalom, pues tiquicuchu' c'a tziak pa quijalom. 7 Yoj re yoj achi'a' man otz-ta che nakacuch tziak pa kajalom, roma ja re Dios✡Gn 1.26. re banayon kachin y can yoj ancha'l reja', koma yoj tak nik'alajin ruk'ij re Dios, y xa roma re ixok tak nik'alajin ruk'ij re ruchijil. 8 Roma re nabey ache, can ja-va re Dios xbano richin,✡Gn 2.21-23. y man riq'uin-ta jun ixok xpo-va. Jac'a tak xban re nabey ixok, re Dios xucusaj jun rubakil re ache. 9 Re Dios xuban re ixok roma xutz'at che ndoc✡Gn 2.18. cha re ache, y mana-ta re ache xuban roma ndoc cha re ixok. 10 Mare' re ixoki' can tiquicuchu' tziak pa quijalom, chin che niquic'ut che can niquinimaj-va quitzij re quichijlal. Re ixoki' can otz che niquiban quire', roma re ángeles can otz niquitz'at✡Ec 5.6. che quire' niquiban. 11 Pero chach re Ajaf Dios man jun re c'o más ruk'ij,✡Ga 3.28. vo xa ache o vo xa ixok, xa can yoj junan chach reja'. Re ixok can ndoc-va cha re ache y quire' chuka' re ache ndoc cha re ixok. 12 Y can katzij-va che re ixok xban riq'uin jun rubakil re ache, pero chuka' re ache can riq'uin re ixok nalax-va, can man jun re c'o-ta más ruk'ij. Roma ja re Dios re banayon quichin conojel vinak.✡Pr 16.4; Ro 11.36; 1 Co 8.6; He 1.2, 3.
13 Y can itaman che chivach yex man otz-ta tak jun ixok man nucuch-ta tziak pa rujalom tak nich'o riq'uin re Dios pan oración. 14 Yex can itaman che jun ache cama-va otz-ta che nuya' k'ij cha re rusumal tak rue' che ye'chovomar rakan, roma vo xa nuban quire' can jun q'uixbibal. 15 Pero jun ixok can otz-va che nuya' k'ij che ye'chovomar rakan re rusumal tak rue'. Roma re rusumal-rue' can yi'on-va-pa cha chin che nutz'apij re rujalom. 16 Y q'uiba' jec'o hermanos re jun-va niquinojij,✡1 Ti 6.4. pero yen nimbij chique reje' che re enseñanzas re c'aja-oc ximbij-a chiva, can katzij-va. Yen y re nic'aj chic vichibil quire' nakabij, y quire' chuka' niquibij conojel re hermanos re niquimol-qui' pa rube' re Dios xabanchique lugar.
Re hermanos re jec'o pa tenemit Corinto xa man junan-ta quivach tak niquiban re namalaj va'in
17 Y re ninjo' nimbij chiva vocame, q'uiba' yixpokonataj tak xtic'axaj, roma man otz-ta re yixtajin chubanic. Yex tak nimol-ivi' pa rube' re Dios, can man jun otz nuc'am-pa chiva, xa rion re man otz-ta niban mare' can c'ayef nuban re ic'aslen. 18 Re nabey ninjo' nimbij chiva, ja re je'nc'axalon chivij tak yex nimol-ivi' pa rube' re Dios, che xa man junan-ta ivach ibanon.✡1 Co 1.10; 3.3; 5.1; 6.1. Xa ijachalon-ivi' riq'uin re ina'oj. Y yen nimbij che c'o nic'aj katzij y c'o nic'aj man katzij-ta. 19 Pero chivach yex q'uiba' can otz re yixtajin chubanic, can otz che ijachalon-ivi'✡Mt 18.7; Lc 2.35; 17.1. chin ye'k'alajin re hermanos re can katzij quiniman re Jesucristo, y chuka' ye'k'alajin re chak niquibij che je hermanos. 20 Y tak yex nibij che nimol-ivi' chin che ninataj re rucamic re Ajaf Jesucristo, can niban-va re namalaj va'in, pero yex xa man quire-ta ndel-va chivach. 21 Roma tak nimol-ivi' chin niban re namalaj va'in re', jec'o hermanos re xa cha'nin niquitaj-ka re quic'uan-apo y can man niquiya-ta ba' chique re hermanos re camas je meba'.✡Jud 12. Y jec'o re man jun cosa niquitaj, y jec'o re can nak'ax rue' niquitaj. Y jec'o re man jutz'uj ruyi'al-uva niquikum, y jec'o nic'aj chic hasta ye'k'abar-a. 22 Ancha'l xa manak ivachoch anche' yixva-yixuq'uia-va✡Lv 19.30; Sal 93.5. roma niban chique re nic'aj chic hermanos chin re iglesia✡Sal 89.7. che camanak quik'ij, y can niya' quiq'uex re hermanos re camas je meba'.✡Stg 2.6. Roma riq'uin re ibanabal quire', yen can man xtinya-ta ik'ij. Roma yen ninojij y nimbij chiva che can man otz-ta re yixtajin chubanic.
Tak re Jesús xuya' re xcana-vay y re ruyi'al-uva chique re ru-discípulos
23 Yen man quire-ta re enseñanzas re je'nc'utun chivach. Re enseñanzas re je'nc'utun yen chivach, can ja-va re Ajaf re xyi'o chua.✡Ga 1.1. Y re enseñanzas re' nubij quire': Tak re Ajaf Jesús nijach-yan pa quik'a' re vinak, chupan re ak'a' re' reja' xuli'ej pa ruk'a' jun xcana-vay. 24 Y tak reja' rutioxin chic cha re Dios, xupar re xcana-vay, y xubij chique re ru-discípulos: Tic'ama' c'a can y titija' re xcana-vay re', roma jare' re nu-cuerpo re xtapon pa camic chin yixcolotaj chach re imac. Can titija' chin che yininataj. 25 Y tak xe'va-yan, re Jesús xuc'am-apo chuka' re vaso re c'o ruyi'al-uva chupan, y xubij: Re ruyi'al-uva re', jare' re nuq'uiq'uel re xtibiyin tak xquincom. Riq'uin re nuq'uiq'uel re', can jare' xc'achoj✡He 9.15. re c'ac'a trato re rujovam-pa re Dios che nuban quiq'uin re vinak. Tikumu' re ruyi'al-uva, chin che yininataj, y ronojel bey tak quire' niban, can tibana' c'a chin che yex yininataj, xcha' re Jesús chique re ru-discípulos. 26 Mare', tak yoj nakataj re xcana-vay y nakakum re ruyi'al-uva, can ja-va re rucamic re Ajaf nakasekresaj, y quire' xtakaban-apo, c'a jampa' xtapon re k'ij tak xtipa chic jun bey reja'.✡Hch 1.11; Ap 1.7.
Tak nakanataj re rucamic re Ajaf Jesucristo can c'o-va jun rubanic re c'utun chakavach
27 Mare' vo xa man nakaya-ta ruk'ij re Ajaf tak nakataj re xcana-vay y re ruyi'al-uva chin nakanataj reja', yojmacun.✡Nm 9.10; Jn 13.27. Can chij c'a re ru-cuerpo y re ruq'uiq'uel reja' yojmacun-va. 28 Nabey, takatz'eta-ka-ki' vo xa otz re kac'aslen✡2 Co 13.5; Ga 6.4. chach re Dios, y c'are' c'a takatija' re xcana-vay y takakumu' re ruyi'al-uva. 29 Roma vo xa man chin-ta che nakanataj re rucamic re Ajaf Jesucristo tak nakataj re xcana-vay y nakakum re ruyi'al-uva, can nika re castigo pa kave'. 30 Y mare' je q'uiy chiva yex re manak quichuk'a', je yava'i' y hasta jec'o xe'com-yan-a. 31 Xe-ta yoj nakatz'at re kabanabal y nakataj kak'ij chin che más otz re c'aslen nakac'uaj chach✡1 Jn 1.9. re Dios, manak-ta castigo nuya' pa kave'. 32 Pero q'uiy bey re Ajaf Dios tiene que yojruban castigar, roma reja' can nuban chaka che nakana' ruqui'il✡Job 5.17; Am 3.2; He 12.5. jun tijoj-pokonal, chin che man-ta nika re namalaj castigo pa kave', ancha'l re xtika pa quive' re vinak re man quiniman-ta re Dios.
33 Mare' hermanos, tak nimol-ivi' chin niban re namalaj va'in chin ninataj re rucamic re Ajaf Jesucristo, can tiyabej-ivi' chin tak yixva'. 34 Pero vo xa camas nich'umun ipan, más otz che can ja pa tak ivachoch yixva-va-pa. Yen nimbij-a ronojel re' chiva roma man ninjo-ta che yex niban cosas re man otz-ta tak nimol-ivi' y mare' tak nika re castigo pan ive'. Y c'o nic'aj chic enseñanzas re ancha'l re' re ninjo' ninc'ut chivach, pero c'aja tak xquinapon iviq'uin, c'ajare' tak xtinc'ut chivach.

- 1 CORINTIOS
- <
- 11
- >

✡11:1 2 Ts 3.9.

✡11:2 1 Co 7.17.

✡11:2 2 Ts 2.15.

✡11:3 Gn 3.16; Ro 14.9; Ef 5.23.

✡11:3 Jn 4.34.

✡11:4 1 Co 12.10, 28; 14.3-6.

✡11:5 Hch 21.9.

✡11:6 Nm 5.18.

✡11:7 Gn 1.26.

✡11:8 Gn 2.21-23.

✡11:9 Gn 2.18.

✡11:10 Ec 5.6.

✡11:11 Ga 3.28.

✡11:12 Pr 16.4; Ro 11.36; 1 Co 8.6; He 1.2, 3.

✡11:16 1 Ti 6.4.

✡11:18 1 Co 1.10; 3.3; 5.1; 6.1.

✡11:19 Mt 18.7; Lc 2.35; 17.1.

✡11:21 Jud 12.

✡11:22 Lv 19.30; Sal 93.5.

✡11:22 Sal 89.7.

✡11:22 Stg 2.6.

✡11:23 Ga 1.1.

✡11:25 He 9.15.

✡11:26 Hch 1.11; Ap 1.7.

✡11:27 Nm 9.10; Jn 13.27.

✡11:28 2 Co 13.5; Ga 6.4.

✡11:31 1 Jn 1.9.

✡11:32 Job 5.17; Am 3.2; He 12.5.

© 2012 WBT