- APOCALIPSIS
- <
- 13
- >

13
Re je ca'e' moma' itzel tak chicop
1 Y yen Juan nina' che ximpa'e' pa sanayi' chire' chuchi-mar, y xintz'at che chupan re mar xbe'el-pa jun moma' itzel chicop. Y re chicop re' c'o vuku' rujalom y lajuj ruc'ua'. Y pa quive' re lajuj ruc'ua' re chicop re', c'o ja'jun corona. Y cada jun jolomaj c'o jun be'aj tz'iban pa quive'. Y riq'uin re be'aj re' nuyok' rube' re Dios.✡Dn 7.2, 7. 2 Re chicop xintz'at, ancha'l nitzu'un jun bálma.✡Dn 7.6. Pero re rakan je ancha'l rakan re chicop re nibex oso cha. Y pa ruchi', ancha'l pa ruchi' león. Xpa re itzel chicop quiak rij re nibex dragón cha,✡Ap 12.9. xuya' re ru-poder y re ru-autoridad y xuya' chuka' k'ij cha re chicop re', che ja re nubij reja' re tiene que niquiban re vinak. 3 Y jun chique re vuku' rujalom re itzel chicop re' xsocotaj, y re socotajic re' can chin che nicom. Pero xa man xcom-ta, xa xc'achoj. Y mare' re vinak re jec'o chach re ruch'ulef, can xquitzekelbej.✡2 Ts 2.3. 4 Y chin che niquiya' ruk'ij niquibila': ¡Man jun re can junan✡Ap 18.18. riq'uin re chicop re'! ¡Y chuka' man jun xtitiquir chij! ye'cha'. Y re vinak can xquiya' chuka' ruk'ij re dragón roma ja reja' re xyi'o autoridad pa ruk'a' re itzel chicop.
5 Y re itzel chicop re' xuc'ul chuka' poder chin nuna' che c'o ruk'ij riq'uin re ruch'abal, chin che nuyok' re Dios,✡Dn 7.23-25; 11.36. y cuarenta y dos ic'✡Ap 11.2. xtic'ue' re ru-autoridad pa quive' re vinak. 6 Y can quire' xuban re chicop re'. Itzel xch'o chij re Dios. Xuyok' rube' re Dios. Itzel chuka' xch'o chij re rachoch re Dios y chiquij re jec'o chila' chicaj. 7 Chuka' re chicop re' yi'on k'ij cha chupan re tiempo re' chin che xyacataj y xe'rutz'am che ayoval re je rajc'ual chic re Dios, y can xe'ruch'ac✡Dn 7.21. roma c'o nic'aj xe'ruquimisaj y c'o nic'aj xuban chique che xquitaj pokan. Yi'on chuka' k'ij cha chin che can xe re nubij reja' re tiene que niquiban re vinak, vinak re xa man junan-ta qui-raza, man junan-ta quitenemit, man junan-ta quich'abal y man junan-ta qui-naciones. 8 Can conojel-va re jec'o chach re ruch'ulef xquiya' ruk'ij re chicop re'. Pero re vinak re xe'bano quire', ja re man tz'iban-ta quibe' chupan re libro chin c'aslen,✡Dn 12.1; Fil 4.3; Ap 21.27. re ru-libro re Jesucristo re ancha'l oveja,✡Jn 1.29, 36; 1 P 1.19; Ap 5.6-13. re xquimisas roma ja quire' re runojim-pa re Dios pa rue', tak c'amaje-na tic'ue' re ruch'ulef✡Ef 1.4. che'.
9 Re c'o quixquin chin niquic'axaj,✡Ap 2.7. tiquic'axaj c'a: 10 Re vinak re ye'bano chique re nic'aj chic che ye'oc preso, reje' chuka' xque'ba presos. Y re ye'quimisan che espada, can che espada chuka' xque'quimisas reje'.✡Gn 9.6; Is 33.1; Mt 26.52. Mare' re je rajc'ual chic re Dios, xaxe que'coch'on, y más tiquibana' confiar-qui'✡Ap 14.12. riq'uin re Dios.
11 Y yen Juan xintz'at che c'o chic jun moma' itzel chicop✡Ap 16.13. re xbe'el-pa pan ulef. Y re jun chic chicop re' c'o ca'e' ruc'ua' ancha'l chin jun oveja. Jac'a re ruch'abal can ancha'l re ruch'abal re itzel chicop re nibex dragón cha. 12 Y riq'uin re ru-poder re nabey itzel chicop tak ye'rubanala' re rusamaj. Xa can man rion-ta tak ye'rubanala', xa can chach c'a re nabey itzel chicop nubanala-va. Can nuban chique re vinak re jec'o chach re ruch'ulef che niquiya' ruk'ij re nabey itzel chicop,✡Ap 13.2, 3, 14. re xc'achoj cha re socotajic xuc'uaj re can chin chic che nicom. 13 Re ruca'n itzel chicop q'uiy milagros re can man jun bey je'tz'eton re ye'rubanala'.✡Mt 24.24; 2 Ts 2.9; Ap 16.14. Can nuban che nika-pa k'ak' chicaj chin nika chach re ruch'ulef. Y can chiquivach re vinak nubanala-va quire'. 14 Y roma can yi'on k'ij che re ruca'n itzel chicop can chach c'a re nabey itzel chicop ye'rubanala' milagros,✡Ap 19.20. re vinak re jec'o chach re ruch'ulef can xe'k'olotaj pa ruk'a'. Y xubij chique re vinak che tiquibana' jun ru-imagen re nabey itzel chicop re xc'achoj cha re rusocotajic re xuban re espada cha. 15 Y re ruca'n itzel chicop xya' poder pa ruk'a' chin nuya' ruc'aslen re ru-imagen re nabey itzel chicop, chin quire' re imagen re' tich'o y tutaka' quiquimisasic re man ye'yi'o-ta ruk'ij.✡Ap 20.4. 16 Xuban chuka' che tiyalox qui-seña✡Ap 15.2; 16.2. re vinak chij re cajquik'a' o nic'aj-quivach. Che cocoj che nima'k, che biyoma', che mamba'i', che esclavos y che man esclavos-ta. 17 Y man jun chique re vinak re nitiquir-ta nulok' o nuc'ayij-ta jun cosa, vo xa manak re seña chij ruk'a' o re nic'aj-rach.✡Ap 14.11; 15.2. Y re qui-seña re' can ja rube' re nabey itzel chicop, vo xa ja re rube' tz'iban riq'uin letras o ja re banon riq'uin números xabanchique che ca'e'. 18 Y re ru-número re nabey itzel chicop ja re seiscientos sesenta y seis, y re' jun número chin vinak. Can q'uiy na'oj nrajo' chin nitamax andex ndel-va che tzij. Mare' re vinak re c'o na'oj riq'uin,✡Sal 107.43. can tucusaj re runa'oj chin nunojij rij re ru-número re nabey itzel chicop, chin nutamaj andex ndel-va che tzij.

- APOCALIPSIS
- <
- 13
- >

✡13:1 Dn 7.2, 7.

✡13:2 Dn 7.6.

✡13:2 Ap 12.9.

✡13:3 2 Ts 2.3.

✡13:4 Ap 18.18.

✡13:5 Dn 7.23-25; 11.36.

✡13:5 Ap 11.2.

✡13:7 Dn 7.21.

✡13:8 Dn 12.1; Fil 4.3; Ap 21.27.

✡13:8 Jn 1.29, 36; 1 P 1.19; Ap 5.6-13.

✡13:8 Ef 1.4.

✡13:9 Ap 2.7.

✡13:10 Gn 9.6; Is 33.1; Mt 26.52.

✡13:10 Ap 14.12.

✡13:11 Ap 16.13.

✡13:12 Ap 13.2, 3, 14.

✡13:13 Mt 24.24; 2 Ts 2.9; Ap 16.14.

✡13:14 Ap 19.20.

✡13:15 Ap 20.4.

✡13:16 Ap 15.2; 16.2.

✡13:17 Ap 14.11; 15.2.

✡13:18 Sal 107.43.

© 2012 WBT