- ROMANOS
- <
- 14
- >

14
Takato-ki' y man kojch'o chiquij re hermanos
1 Re hermanos re c'amaje-na kas tak'ax otz pa quive' re ruch'abal re Dios✡1 Co 8.9. y niquijo' ye'oc kaq'uin, can nic'atzin che ye'kac'ul. Pero man que'kac'ul xaxe chin che nakaban ayoval quiq'uin roma re andex rubanic re quinojebal. 2 Ancha'l re ejemplo chij re ti'ij, yoj re can k'axnak chic otz re ruch'abal re Dios pa kave' can kataman che otz nakataj ronojel, pero re hermanos c'amaje-na kas tak'ax otz pa quive' re ruch'abal re Dios, chiquivach reje' xaxe ichaj re otz ye'quitaj.✡1 Co 10.25. 3 Yoj re can nakataj ronojel, man que'katzelaj re hermanos re man niquitaj-ta ronojel. Y re hermanos re' man tiquibij che man otz-ta nakaban✡Col 2.16. roma can nakataj ronojel. Re Dios can yojruc'ulun konojel. 4 Mare' man jun nitiquir nibin chij jun chic hermano che man otz-ta re rubanabal. Roma re hermano re' rusamajel chuka' re Ajaf. Y c'aja-na re Ajaf tibin vo xa otz re rubanabal o man otz-ta.✡Stg 4.12. Y re hermano re' can man xtitzak-ta, roma ja re Ajaf re nita'o richin.
5 Jec'o hermanos ye'bin che c'o k'ij can c'o-va modo chin ye'chajex y re nic'aj chic k'ij xa can man nic'atzin-ta che ye'chajex.✡Ga 4.10. Y jec'o chuka' hermanos ye'bin che ronojel k'ij xa je junan. Y mare' can ruc'amon che cada jun tunojij jabal andex nuban. 6 Roma re hermanos re can c'o-va k'ij ye'quichajij, quire' niquiban chin niquiya' ruk'ij re Dios. Y quire' chuka' re hermanos re can man jun k'ij niquichajij, quire' niquiban chin niquiya' ruk'ij re Dios. Re hermanos re can niquitaj ronojel, quire' niquiban chin niquiya' ruk'ij re Dios, can nik'alajin che quire' roma can niquitioxij cha re Dios. Y quire' chuka' niquiban re hermanos re man niquitaj-ta ronojel. Quire' niquiban chin niquiya' ruk'ij re Dios. Y chuka' reje' can ye'tioxin cha re Dios.✡1 Co 10.31; 1 Ti 4.3.
7 Tak c'a yoj c'as chach re ruch'ulef, can otz che yoj nakaban confiar-ki' riq'uin re Jesucristo y can nakaya' ruk'ij. Y quire' chuka' tak yojcom, can otz che yoj nakaban confiar-ki' riq'uin reja' y can nakaya' ruk'ij.✡1 Co 6.19; Ga 2.20. 8 Tak c'a yoj c'as chach re ruch'ulef, takaya' ruk'ij re Jesucristo. Y quire' chuka' tak yojcom, takaya' ruk'ij reja'. Tak c'a yoj c'as, can yoj richin re Jesucristo. Y quire' chuka' tak yojcom, can yoj richin reja'. 9 Re Jesucristo xcom y xc'astaj chin xoc Kajaf.✡Is 53.10-12; Lc 24.26; Hch 10.36; 2 Co 5.15; Fil 2.10, 11. Jac'a reja' re Kajaf yoj re c'a yoj c'as y Cajaf chuka' re je quiminak chic-a.
10 Pero rat, ¿anchique roma nabij che re jun hermano re' man otz-ta rubanon? ¿Y anchique roma chuka' natzelaj jun hermano? Roma can konojel tiene que yojapon chach re Jesucristo chin che yojban juzgar.✡Mt 25.31; Jud 14, 15. 11 Ancha'l nubij chupan re ruch'abal re Dios re tz'iban can:
Re Ajaf nubij: Ja yen re c'aslic Dios y can katzij-va re nimbij,
che conojel vinak xque'xuque' chinoch yen,✡Is 45.23. y xtiquibij: Can katzij-va che ja rat re Dios.✡Mt 12.36.
12 Y riq'uin re' ndel che tzij che can xtapon-va re k'ij tak cada jun chaka yoj xtakajach cuentas chach re Dios.
Man takaban cha jun hermano che nitzak pa mac
13 Mare' man chic takabij che re jun hermano re' man otz-ta rubanabal. Re nic'atzin che nakaban ja che takatija' kak'ij chin che man nakaban-ta cha jun hermano che nitzak o nimacun.✡1 Co 8.9; 10.23, 24. 14 Y roma yen Pablo xa jun nbanon riq'uin re Ajaf Jesús, mare' ntaman che re cosas chin nitij vo xa can ye'kataj ronojel man xajan-ta chach re Dios.✡Hch 10.14, 15. Pero vo xa chach jun hermano c'o cosas re xajan chin che ye'tij, chach reja' can xajan-va.✡1 Co 8.7. 15 Y mare' yoj re can nakataj ronojel, man takaban cha re hermano re man nutaj-ta ronojel chin che numalij can ruc'o'x riq'uin re Dios roma can nakataj ronojel chach, y vo xa can rutzij re' xtitzak can nik'alajin che man yojovan-ta. Man takaban quire', roma re Jesucristo xcom chuka' roma re hermano re man nutaj-ta ronojel.✡1 Co 8.11. 16 Chakavach yoj ronojel otz, pero vo xa jec'o nic'aj ye'bin chakij che man otz-ta, can man takaban.✡Ro 12.17. 17 Roma yoj re yojc'o pa ruk'a' re Dios, man jun nuban vo xa nakataj ronojel o man nakataj-ta.✡1 Co 8.8. Re nic'atzin ja che nakac'uaj jun c'aslen choj y re kánma can-ta otz nuna', y re kánma can niqui'cot roma c'o re Espíritu Santo kaq'uin. 18 Y vo xa can nakaban ronojel re' chin nakasamajij re Jesucristo, can yojka chach re Dios y chiquivach chuka'✡2 Co 8.21. re vinak.
19 Mare' takacanoj rubanic andex nakaban chin che manak-ta ayoval chakacojol,✡Sal 34.14; Ro 12.18. y chuka' can takacanoj rubanic chin che nakacukubala' kac'o'x chakavach-ka yoj mismo.✡1 Co 14.12. 20 Man takaban cha re rusamaj re Dios che man otz-ta, roma ronojel ye'katijla'. Can katzij-va che ronojel otz ye'tij,✡Hch 10.15. pero vo xa c'o jun hermano re nitzak roma re ye'katijla' chach, yoj man otz-ta re nakaban. 21 Man takataj ti'ij coma re hermanos re man niquitaj-ta. Man takakum vino, y man takaban xabanchique cosa re nuban cha jun hermano che nrajo' nuya' can re Dios, nimacun o nitzak.✡1 Co 8.13. 22 Yoj kataman che chach re Dios otz nakataj ronojel, pero man takabij chique conojel che c'o che quire' chuka' niquiban. Vo xa can otz-va ronojel re nakaban y vo xa quire' chuka' nubij re kánma chaka, can yojqui'cot. 23 Pero vo xa ca'e' kánma tak ye'kataj ronojel cosas, yojmacun tak ye'kataj. Roma xabanchique cosa re nakaban riq'uin ca'e' kánma, can yojmacun✡Ro 4.20; Tit 1.15. chach re Dios.

- ROMANOS
- <
- 14
- >

✡14:1 1 Co 8.9.

✡14:2 1 Co 10.25.

✡14:3 Col 2.16.

✡14:4 Stg 4.12.

✡14:5 Ga 4.10.

✡14:6 1 Co 10.31; 1 Ti 4.3.

✡14:7 1 Co 6.19; Ga 2.20.

✡14:9 Is 53.10-12; Lc 24.26; Hch 10.36; 2 Co 5.15; Fil 2.10, 11.

✡14:10 Mt 25.31; Jud 14, 15.

✡14:11 Is 45.23.

✡14:11 Mt 12.36.

✡14:13 1 Co 8.9; 10.23, 24.

✡14:14 Hch 10.14, 15.

✡14:14 1 Co 8.7.

✡14:15 1 Co 8.11.

✡14:16 Ro 12.17.

✡14:17 1 Co 8.8.

✡14:18 2 Co 8.21.

✡14:19 Sal 34.14; Ro 12.18.

✡14:19 1 Co 14.12.

✡14:20 Hch 10.15.

✡14:21 1 Co 8.13.

✡14:23 Ro 4.20; Tit 1.15.

© 2012 WBT